Medeikių mokykla

Medeikių mokykla – buvusi dieninė, savarankiško mokymosi bendrojo lavinimo mokykla Biržų raj., Medeikiuose, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190546797, steigėjas Biržų rajono savivaldybė. Nuo 2020 m. tai Biržų Kaštonų pagrindinės mokyklos skyrius. Istorija Rašytiniuose šaltiniuose mokykla pirmą kartą paminėta 1904 m. Čia veikė dviklasė liaudies pradinė mokykla, kurioje mokėsi Medeikių ir aplinkinių kaimų vaikai. Pamokos vyko rusų kalba. 1918 m. įkurta keturklasė pradinė mokykla. 1928 m. pradėtas įvesti visuotinis pradinis mokymas. 1949 m. mokykla tapo septynmete, 1954 m. atidaryta 8-ta, o po metų ir 9-ta klasė. 1958 m. pavasarį išleista pirmoji abiturientų laida. 1976–1977 m. pastatytas dabartinis mokyklos pastatas. 1977–1978 m. Medeikių vidurinėje mokykloje buvo didžiausias mokinių skaičius – 279 mokiniai. Vidurinė mokykla 1994 m. pavadinta pagrindine 9 klasių mokykla. 1999 m. pereita prie dešimtmečio mokymo, mokykla tapo pagrindine dešimtmete. 2020 m. mokykla prijungta prie Biržų Kaštonų pagrindinės mokyklos kaip skyrius, iki tol ji veikė pastate Biržų g. 39. Direktoriai 1944 m. Jonas Stakionis; 1945 m. Leonas Kamarauskas; 1947 m. Alfredas Drapas; 1960 m. Dionizas Petronis; 1966 m. Jonas Kondrotas; 1968 m. Bronius Stapulionis; 1975 m. Petras Anciūnas; 1988 m. Arvydas Jankauskas; 1996 m. Janina Stapulionienė. Mokyklos himnas Knygos ir žinios mums kelią nušvies, Pašauks mus svajonė šviesi. Mes eisim į platų pasaulį, Mokyklos takais vedini. Kas rytą mokyklon mes skubam visi Ir nešame gėrį delnuos. Gražia ateitim mes tikim visi Ir stengiamės tikslą pasiekt. Mes augame, bręstame, mokomės kurt, Svajoti tikėtis ir džiaugtis. Mes mokam mylėti ir kilti aukštyn, Ieškoti ir rasti pasaulį. Žodžiai N. Simonavičienės, muzika R. Užtupienės Šaltiniai Nuorodos Mokyklos svetainė Archyvuota kopija 2007-08-11 iš Wayback Machine projekto..